Official Journal L 035 , 10/02/2000 P. 0045 - 0051



Deċiżjoni tal-Kumitat Konġunt taż-ŻEE Nru 15/1999 tad-29 ta' Jannar 1999 li temenda l-Anness XIII (Trasport) għall-Ftehim taż-ŻEE IL-KUMITAT KONĠUNT TAŻ-ŻEE, Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "il-Ftehim", u b'mod partikolari l-Artikolu 98 tiegħu, Billi l-Anness XIII għall-Ftehim ġie emendat bid-Deċiżjoni tal-Kumitat Konġunt Nru 121/98 tat-18 ta' Diċembru 1998 [1]; Billi l-Protokoll Nru 9 ta' l-Att dwar il-kondizzjoni ta' l-adeżjoni tar-Repubblika ta' l-Awstrija, tar-Repubblika tal-Finlandja u tar-Renju ta' l-Isvezja u l-aġġustamenti tat-Trattati li fuqhom hija bbażata l-Unjoni Ewropea [2] bidel, mid-data ta' l-adeżjoni ta' l-Awstrija fl-Unjoni Ewropea nhar l-1 ta' Jannar 1995, il-Ftehim bejn il-Komunità Ekonomika Ewropea u r-Repubblika ta' l-Awstrija dwar it-transitu ta' oġġetti bit-triq u bil-ferrovija [3]; Billi l-Artikoli 11 u 12 tal-Protokoll Nru 9 ta' l-Att ta' Adeżjoni ta' l-Awstrija, tal-Finlandja u ta' l-Isvezja jipprovdu għal reġim speċjali dwar it-transitu ta' vetturi b'merkanzija tqila mill-Awstrija bbażat fuq sistema ta' Drittijiet ta' Transitu (Ekopunti); Billi r-Regolament tal-Kummissjoni (KE) Nru 3298/94 [4] tal-21 ta' Diċembru 1994 jistabbilixxi miżuri dettaljati dwar is-sistema ta' Drittijiet ta' Transitu (Ekopunti) għal vetturi li jġorru merkanzija tqila minn ġewwa l-Awstrija, stabbiliti bl-Artikolu 11 tal-Protokoll 9 ta' l-Att ta' Adeżjoni ta' l-Awstrija, tal-Finlandja u ta' l-Isvezja; Billi r-Regolament tal-Kummissjoni (KE) Nru 1524/96 tat-30 ta' Lulju 1996 [5] jemenda r-Regolament (KE) Nru 3298/94; Billi l-Protokoll 9 ta' l-Att ta' Adeżjoni ta' l-Awstrija, tal-Finlandja u ta' l-Isvezja, ir-Regolament tal-Kummissjoni (KE) Nru 3298/94 u r-Regolament tal-Kummissjoni (KE) Nru 1524/96 għandhom jiġu inkorporati fil-Ftehim; Billi l-addattamenti għar-Regolament tal-Kunsill (KEE) Nru 881/92 tas-26 ta' Marzu 1992 dwar l-aċċess għas-suq tal-ġarr ta' merkanzija bit-triq fi ħdan il-Komunità lejn jew mit-territorju ta' Stat Membru jew li jgħaddi mit-territorju ta' wieħed jew iktar mill-Istati Membri [6] magħmulin mill-Kapitolu VI, A, punt 6 ta' l-Anness I għall-Att ta' Adeżjoni ta' l-Awstrija, tal-Finlandja u ta' l-Isvezja għandhom jiġu inkorporati fil-Ftehim; IDDEĊIEDA KIF ĠEJ: Artikolu 1 Li ġej għandu jiġi miżjud fil-punt 26a (Regolament tal-Kunsill (KEE) Nru 881/92) fl-Anness XIII għall-Ftehim: ", u kif emendata u ssupplimentata bi: - 1 94 N: L-Att dwar il-kundizzjonijiet għall-adeżjoni tar-Repubblika ta' l-Awstrija, tar-Repubblika tal-Finlandja u tar-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea (ĠU C 241, tad-29.8.1994, p. 21 kif aġġustat bil-ĠU L 1, ta' l-1.1.1995, p. 1); - 394 R 3298: Ir-Regolament tal-Kummissjoni (KE) Nru 3298/94 tal-21 ta' Diċembru 1994 li jistabbilixxi miżuri dettaljati dwar is-sistema ta' Drittijiet ta' Transitu (Ekopunti) għal vetturi li jġorru merkanzija tqila minn ġewwa l-Awstrija, stabbilit bl-Artikolu 11 tal-Protokoll 9 ta' l-Att ta' Adeżjoni ta' l-Awstrija, tal-Finlandja u ta' l-Isvezja (ĠU L 341, tat-30.12.1994, p. 20); - 396 R 1524: Ir-Regolament tal-Kummissjoni (KE) Nru 1524/96 tat-30 ta' Lulju 1996 li jemenda r-Regolament (KEE) Nru 3298/94, fir-rigward tas-sistema ta' l-ekopunti għal vetturi li jġorru merkanzija tqila li jgħaddu minn ġewwa l-Awstrija (ĠU L 190, tal-31.7.1996, p. 13)." Artikolu 2 L-addattamenti (a) sa (g) fil-punt 26a (Regolament tal-Kunsill (KEE) Nru 881/92) fl-Anness XIII tal-Ftehim għandhom jiġu mibdulin b'li ġej: "(a) L-Artikolu 1(2) għandu jiġi mibdul b'li ġej: "2. Fil-każ ta' ġarr minn Parti Kontraenti lejn pajjiż terz u viċi versa, dan ir-Regolament ma għandux japplika għal dik il-parti tal-vjaġġ imwettqa fi ħdan it-territorju tal-Parti Kontraenti ta' ħatt jew ta' tagħbija, sakemm ma jsirx qbil mod ieħor mill-Partijiet Kontraenti."; (b) L-Artikolu 1(3) għandu jiġi mibdul b'li ġej: "3. Dan ir-Regolament ma għandux jaffettwa d-dispożizzjonijiet, li għandhom x'jaqsmu mal-ġarr minn Stat ta' l-EFTA lejn pajjiż terz li hemm referenza għalih fil-paragrafu 2, stabbiliti fi ftehim bilaterali konklużi bejn Stat ta' l-EFTA u pajjiż terz li, jew taħt awtorizzazzjonijiet bilaterali jew taħt ftehim ta' liberalizzazzjoni li jippermettu t-tagħbija u l-ħatt f'Parti Kontraenti minn ġarriera stabbiliti f'Parti Kontraenti oħra, sakemm il-prinċipju ta' nuqqas ta' diskriminazzjoni bejn il-ġarriera tal-Komunità u l-ġarriera minn Stat ta' l-EFTA jiġi rispettat."; (ċ) l-Istati EFTA għandhom jirrikonoxxu l-awtorizzazzjonijiet tal-Komunità maħruġin mill-Istati Membri tal-KE bi qbil ma' dak ir-Regolament. Għall-għanijiet ta' rikonoxximent bħal dan, fid-dispożizzjonijiet Ġenerali ta' l-awtorizzazzjoni, tal-Komunità stabbilita fl-Anness għar-Regolament, ir-referenzi għall-Komunità "għandhom jinqraw "Il-Komunità u l-Islanda, il-Liechtenstein u n-Norveġja" u referenzi għal "Stati Membri" għandhom jinqraw "Stati(i) Membru(i) tal-KE u/jew l-Islanda, il-Liechtenstein, in-Norveġja.";" (d) il-Komunità u l-Istati Membri tal-KE għandhom jirrikonoxxu l-awtorizzazzjonijiet maħruġin minn Stat ta' l-EFTA bi qbil ma' dan ir-Regolament, kif addattat f'parti b) ta' l-Anness I fl-Appendiċi għall-Anness preżenti; (e) meta maħruġin minn Stat ta' l-EFTA, l-awtorizzazzjonijiet għandhom jikkorrespondu mal-mudell stabbilit fl-Appendiċi 1 għall-Anness preżenti." Artikolu 3 L-Appendiċi fl-Anness għal din id-Deċiżjoni għandu jieħu post l-Appendiċi 1 għall-Anness XIII għall-Ftehim. Artikolu 4 Il-punt li ġej għandu jiġi mdaħħal wara l-punt 26a (Regolament tal-Kunsill (KEE) Nru 881/92) fl-Anness XIII għall-Ftehim: "26aa. 1 94 N: Il-Protokoll Nru 9 għall-Att dwar il-kundizzjonijiet għall-adeżjoni tar-Repubblika ta' l-Awstrija, tar-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea (ĠU C 241, tad-29.8.1994, p. 21 kif aġġustat bil-ĠU L 1, ta' l-1.1.1995, p. 1), kif emendat u ssupplimentat bi: - 394 R 3298: Ir-Regolament tal-Kummissjoni (KE) Nru 3298/94 tal-21 ta' Diċembru 1994 li jistabbilixxi miżuri dettaljati dwar is-sistema ta' Drittijiet ta' Transitu (Ekopunti) għal vetturi li jġorru merkanzija tqila minn ġewwa l-Awstrija, stabbilit bl-Artikolu 11 tal-Protokoll 9 ta' l-Att ta' Adeżjoni ta' l-Awstrija, tal-Finlandja u ta' l-Isvezja (ĠU L 341, tat-30.12.1994, p. 20); - 396 R 1524: Ir-Regolament tal-Kummissjoni (KE) Nru 1524/96 tat-30 ta' Lulju 1996 li jemenda r-Regolament (KEE) Nru 3298/94, fir-rigward tas-sistema ta' l-ekopunti għal vetturi li jġorru merkanzija tqila li jgħaddu minn ġewwa l-Awstrija (ĠU L 190, tal-31.7.1996, p. 13). Id-dispożizzjonijiet tar-Regolament għandhom, għall-għanijiet tal-Ftehim preżenti, jinqraw bl-adattamenti li ġejjin: (a) Meta wieħed jgħodd l-ekopunti kkalkolati, fuq il-bażi tas-sena ta' referenza 1991, għal total ta' 25700 vjaġġ waħdieni ta' transitu kull sena (l-Islanda: 100; il-Liechtenstein: 21000 ; in-Norveġja: 4600 ), it-tabella fl-Artikolu 9 tar-Regolament għandha taqra kif ġej: [REMOVED PRIVATE FIELD]Sena | Perċentwali ta' ekopunti | Ekopunti għal vetturi ta' Partijiet Kontraenti | (1) | (2) | (3) | 1991 | 100,0 % | 23962280 | 1998 | 54,8 % | 13131329 | 1999 | 51,9 % | 12436423 | 2000 | 49,8 % | 11933215 | 2001 | 48,5 % | 11621706 | 2002 | 44,8 % | 10735101 | 2003 | 40,0 % | 9584912 | (b) t-tabella fl-Anness D tar-Regolament għandha taqra kif ġej: Stati Membri tal-KE[REMOVED PRIVATE FIELD], il-Liechtenstein, l-Islanda u n-Norveġja | Unitajiet | L-Awstrija | 214800 | Il-Belġju | 32500 | Id-Danimarka | 40500 | Il-Ġermanja | 482500 | Il-Greċja | 60500 | Spanja | 1200 | Il-Finlandja | 4600 | Franza | 5000 | L-Irlanda | 1000 | L-Islanda | 100 | L-Italja | 510000 | Il-Liechtenstein | 21000 | Il-Lussemburgu | 5000 | L-Olanda | 123500 | In-Norveġja | 4600 | Il-Portugall | 400 | L-Isvezja | 7500 | Ir-Renju Unit | 8500 | Total | 1523200" | Artikolu 5 It-testi ta' l-addattamenti għar-Regolament tal-Kunsill (KEE) Nru 881/92 magħmulin mill-Kapitolu VI, A, punt 6 ta' l-Anness I għall-Att dwar il-kondizzjonijiet ta' l-adeżjoni tar-Repubblika ta' l-Awstrija, tar-Repubblika tal-Finlandja u tar-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea, tal-Protokoll Nru 9 ta' l-Att ta' Adeżjoni ta' l-Awstrija, tar-Repubblika tal-Finlandja u tar-Renju ta' l-Isvezja, tar-Regolament tal-Kummissjoni (KE) Nru 3298/94 u tar-Regolament tal-Kummissjoni (KE) Nru 1524/96 fil-lingwa Islandiża u f'dik Norveġiża, li huma annessi għall-verżjonijiet tal-lingwi rispettivi ta' din id-Deċiżjoni, huma awtentiċi. Artikolu 6 Din id-Deċiżjoni għandha tidħol fis-seħħ nhar it-30 ta' Jannar 1999, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE. Artikolu 7 Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej. Magħmul fi Brussel, fid-29 ta' Jannar 1999. Għall-Kumitat Konġunt taż-ŻEE Il-President F. Barbaso [1] ĠU L 297, tat-18.11.1999, p. 50. [2] ĠU C 241, tad-29.8.1994, p. 21 kif aġġustat bi ĠU L 1, ta' l-1.1.1995, p. 1. [3] ĠU L 373, tal-21.12.1992, p. 6. [4] ĠU L 341, tat-28.6.1994, p. 20. [5] ĠU L 190, tal-31.7.1996, p. 13. [6] ĠU L 95, tad-9.4.1992, p. 1 kif ikkoreġut bil-ĠU L 213, tad-29.7.1992, p. 36. -------------------------------------------------- L-ANNESS għad-Deċiżjoni tal-Kumitat Konġunt taż-ŻEE Nru 15/1999 --------------------------------------------------